《晋鼓吹曲二十二首 其十六 夏苗田》
魏晋·傅玄

夏苗田。运将徂。军国异容。文武殊。乃命群吏。撰车徒。

辨其号名。赞契书。王军启八门。行同上帝居。时路建大麾。云旗翳紫虚。

百官象其事。疾则疾。徐则徐。回衡旋轸。罢陈弊车。献禽享祠。

蒸蒸配有虞。惟大晋。德参两仪。化云敷。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。